  Виталий Пронин 12-тӥ июне 13 часысен Ижысь Кызьпу арамаын кутскоз Гербер шулдыръяськон. Татын ик «Удмурт дунне» газет ортчытоз «Дунне питран сьӧры...» квест. Шудон кутскоз 14 часын.Квест сӥземын луоз удмуртъёслэн нырысетӥ ӧтчамзы ортчем дырысен 100 ар тырмонлы, «Гудыри» газет потыны кутскем дырысен 100 ар тырмонлы но оглом удмуртлыклы, таза улонлы, ваньмон дырез пайдаё но тунсыко ортчытонлы. Дунне питранлэн бергамез сямен, шудонэ пыриськисьёс утчалозы удмуртъёс понна туж-туж кулэ луись арбериез, сое, матэк удмуртъёс та дуннеын огъя кариськыса улыны уз быгатэ. Мае? Тододы, 12-тӥ июне Кызьпу арамаын «Удмурт дунне» газетлэн квест шудоназ пыриськыса.Квестэ пыриськыны быгато вань мылкыд карисьёс. Командаын ӧжытсэ 3 адями луыны кулэ. Вормисьёсты «Удмурт дунне» синпель кузьымъёсын пусъёз, турын чаен, перепечен утялтоз.Шудонэ пыриськыны мылкыд карисьёс «Удмурт дунне» газетлэн редакцияз вазиськыны быгато 11-тӥ июнёзь, 14 часозь. Куриськондэс сётыны луоз телефонъя 8 (3412) 73-33-42 яке электрон почта пыр: udmdunne@yandex.ruЕлена Васильева Теги: удмуртдунне  